Document ID: 32007D0888

ΑΠΌΦΑΣΗ ΟΠΕΕ/2/2007 ΤΗΣ ΕΠΙΤΡΟΠΉΣ ΠΟΛΙΤΙΚΗΣ ΚΑΙ ΑΣΦΆΛΕΙΑΣ
της 18ης Δεκεμβρίου 2007
σχετικά με το διορισμό του αρχηγού της ομάδας προγραμματισμού της ΕΕ (ΟΠΕΕ Κοσσυφοπεδίου)
(2007/888/ΚΕΠΠΑ)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 25 τρίτο εδάφιο,
την κοινή δράση 2006/304/ΚΕΠΠΑ του Συμβουλίου, της 10ης Απριλίου 2006, για τη σύσταση ομάδας προγραμματισμού της ΕΕ (ΟΠΕΕ Κοσσυφοπεδίου) σχετικά με πιθανή επιχείρηση της ΕΕ για τη διαχείριση κρίσεων στο πεδίο του κράτους δικαίου και, ενδεχομένως, σε άλλους τομείς στο Κοσσυφοπέδιο (1), και ιδίως το άρθρο 6,
την κοινή δράση 2007/778/ΚΕΠΠΑ του Συμβουλίου, της 29ης Νοεμβρίου 2007, για την τροποποίηση και παράταση της κοινής δράσης 2006/304/ΚΕΠΠΑ για τη σύσταση ομάδας προγραμματισμού της ΕΕ (ΟΠΕΕ Κοσσυφοπεδίου) σχετικά με πιθανή επιχείρηση της ΕΕ για τη διαχείριση κρίσεων στο πεδίο του κράτους δικαίου και, ενδεχομένως, σε άλλους τομείς στο Κοσσυφοπέδιο (2),
Εκτιμώντας τα ακόλουθα:
Το άρθρο 6 της κοινής δράσης 2006/304/ΚΕΠΠΑ προβλέπει ότι το Συμβούλιο εξουσιοδοτεί την Επιτροπή Πολιτικής και Ασφάλειας να λαμβάνει τις σχετικές αποφάσεις σύμφωνα με το άρθρο 25 της συνθήκης. Η εξουσιοδότηση αυτή περιλαμβάνει την εξουσία να διορίζει, κατόπιν προτάσεως του Γενικού Γραμματέα/Ύπατου Εκπροσώπου, τον αρχηγό της ομάδας προγραμματισμού της ΕΕ (ΟΠΕΕ Κοσσυφοπεδίου).
Ο Γενικός Γραμματέας/Ύπατος Εκπρόσωπος πρότεινε το διορισμό του κ. Roy REEVE,
ΑΠΟΦΑΣΙΖΕΙ:
Άρθρο 1
Ο κ. Roy REEVE διορίζεται αρχηγός της ομάδας προγραμματισμού της ΕΕ (ΟΠΕΕ Κοσσυφοπεδίου) σχετικά με πιθανή επιχείρηση της ΕΕ για τη διαχείριση κρίσεων στο πεδίο του κράτους δικαίου και, ενδεχομένως, σε άλλους τομείς στο Κοσσυφοπέδιο.
Άρθρο 2
Η παρούσα απόφαση παράγει αποτελέσματα από 1ης Ιανουαρίου 2008.
Ισχύει έως τις 31 Μαρτίου 2008.
Βρυξέλλες, 18 Δεκεμβρίου 2007.

Labels: 18
15
5